CELEX: 32021R0028
Language: mt
Date: 2021-01-14 00:00:00
Title: Ir-Regolament ta’ Implimentazzjoni tal-Kummissjoni (UE) 2021/28 tal-14 ta’ Jannar 2021 li jemenda r-Regolament tal-Kunsill (KE) Nru 1362/2000 rigward il-kwota tariffarja tal-Unjoni għall-banana li toriġina mill-Messiku

15.1.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 12/1
               
            
         IR-REGOLAMENT TA’ IMPLIMENTAZZJONI TAL-KUMMISSJONI (UE) 2021/28
         tal-14 ta’ Jannar 2021
         li jemenda r-Regolament tal-Kunsill (KE) Nru 1362/2000 rigward il-kwota tariffarja tal-Unjoni għall-banana li toriġina mill-Messiku
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament tal-Kunsill (KE) Nru 1362/2000 tad-29 ta’ Ġunju 2000 li jimplimenta għall-Komunità d-dispożizzjonijiet tat-tariffa tad-Deċiżjoni Nru 2/2000 tal-Kunsill Konġunt taħt il-Ftehim Interim fuq in-Negozju u materji relatati ma’ Negozju bejn il-Komunità Ewropea u l-Istati Uniti Messikani (1), u b’mod partikolari l-Artikolu 4 tiegħu,
         Billi:
         
                     (1)
                  
                  
                     Biex titqies l-adeżjoni tal-Kroazja mal-Unjoni Ewropea fl-1 ta’ Lulju 2013, permezz tad-Deċiżjoni (UE) 2019/573 (2) il-Kunsill ikkonkluda t-Tielet Protokoll Addizzjonali f’isem l-Unjoni Ewropea fir-rigward tal-Ftehim dwar Sħubija Ekonomika, Koordinazzjoni Politika u Kooperazzjoni bejn il-Komunità Ewropea u l-Istati Membri tagħha, min-naħa l-waħda, u l-Istati Uniti Messikani, min-naħa l-oħra (3), li ġie ffirmat fis-27 ta’ Novembru 2018 u daħal fis-seħħ fl-1 ta’ Marzu 2020.
                  
               
                     (2)
                  
                  
                     Bid-Deċiżjoni(UE) 2019/104 (4), il-Kunsill approva l-pożizzjoni li trid tiġi adottata, f’isem l-Unjoni Ewropea fil-Kunsill Konġunt stabbilit fl-ambitu tal-Ftehim dwar Sħubija Ekonomika, Koordinazzjoni Politika u Kooperazzjoni bejn il-Komunità Ewropea u l-Istati Membri tagħha, min-naħa waħda, u l-Istati Uniti Messikani, min-naħa l-oħra, dwar l-emendi meħtieġa għall-Ftehim biex titqies l-adeżjoni tal-Kroazja fl-Unjoni.
                  
               
                     (3)
                  
                  
                     Id-Deċiżjoni Nru 1/2020 tal-Kunsill Konġunt UE-Messiku (5) tipprevedi żieda tal-kwota tariffarja tal-Unjoni applikabbli għall-banana friska li toriġina fil-Messiku għar-rilaxx għal ċirkolazzjoni libera fl-Unjoni.
                  
               
                     (4)
                  
                  
                     Jenħtieġ li r-Regolament (KE) Nru 1362/2000 jiġi emendat biex jimplimenta ż-żieda tal-kwota tariffarja stabbilita fid-Deċiżjoni Nru 1/2020 tal-Kunsill Konġunt UE-Messiku. Peress li l-kwota tariffarja għall-banana għas-sena 2020 ġiet eżawrita, irid jingħata numru tal-ordni individwali għall-volum addizzjonali għal dik is-sena.
                  
               
                     (5)
                  
                  
                     Sabiex jiġi evitat kwalunkwe dewmien bla bżonn fl-applikazzjoni ta’ din il-kwota tariffarja, dan ir-Regolament jenħtieġ li jidħol fis-seħħ bħala b’urġenza u jenħtieġ li japplika retroattivament mit-tielet jum wara l-pubblikazzjoni tad-Deċiżjoni Nru 1/2020 tal-Kunsill Konġunt UE-Messiku f’Il-Ġurnal Uffiċjali tal-Unjoni Ewropea.
                  
               
                     (6)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat tal-Kodiċi Doganali,
                  
               ADOTTAT DAN IR-REGOLAMENT:
         
            Artikolu 1
            L-Anness tar-Regolament (KE) Nru 1362/2000 huwa emendat kif ġej:
            
                        (1)
                     
                     
                        ir-ringiela bin-numru tal-ordni 09.1834 hija sostitwita b’dan li ġej:
                        
                                    Nru tal-ordni
                                 
                                 
                                    Kodiċi tan-NM
                                 
                                 
                                    Deskrizzjoni
                                 
                                 
                                    Volum tal-kwota annwali tat-tariffa (piż nett, sakemm mhux indikat mod ieħor)
                                 
                                 
                                    Dazju tal-kwota tat-tariffa (% tnaqqis)
                                 
                              
                                    “09.1834
                                 
                                 
                                    0803 90 10 
                                 
                                 
                                    Banana, friska (għajr għall-pjantaġġini)
                                 
                                 
                                    Sal-31 ta’ Diċembru 2020:
                                    2 000  tunnellata;
                                    mill-1 ta’ Jannar 2021:
                                    2 010  tunnellata
                                 
                                 
                                    Dazju fiss li għandu jiġi applikat”
                                 
                              
                  
                        (2)
                     
                     
                        tiddaħħal ir-ringiela li ġejja bejn ir-ringiela bin-numru tal-ordni 09.1834 u r-ringiela bin-numru tal-ordni 09.1847:
                        
                                    Nru tal-ordni
                                 
                                 
                                    Kodiċi tan-NM
                                 
                                 
                                    Deskrizzjoni
                                 
                                 
                                    Volum tal-kwota annwali tat-tariffa (piż nett, sakemm mhux indikat mod ieħor)
                                 
                                 
                                    Dazju tal-kwota tat-tariffa (% tnaqqis)
                                 
                              
                                    “09.1838
                                 
                                 
                                    0803 90 10 
                                 
                                 
                                    Banana, friska (għajr għall-pjantaġġini)
                                 
                                 
                                    Mit-13 ta’ Awwissu 2020
                                    sal-31 ta’ Diċembru 2020:
                                    10 tunnellati
                                 
                                 
                                    Dazju fiss li għandu jiġi applikat”
                                 
                              
                  
         
            Artikolu 2
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Għandu japplika mit-13 ta’ Awwissu 2020.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-14 ta’ Jannar 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 157, 30.6.2000, p. 1.
         
            (2)  Id-Deċiżjoni tal-Kunsill (UE) 2019/573 tat-8 ta’ April 2019 dwar il-konklużjoni, f’isem l-Unjoni Ewropea u l-Istati Membri tagħha, tat-Tielet Protokoll Addizzjonali tal-Ftehim dwar Sħubija Ekonomika, Koordinazzjoni Politika u Kooperazzjoni bejn il-Komunità Ewropea u l-Istati Membri tagħha, min-naħa l-waħda, u l-Istati Uniti Messikani, min-naħa l-oħra, sabiex jittieħed kont tal-adeżjoni tar-Repubblika tal-Kroazja mal-Unjoni Ewropea (ĠU L 100, 11.4.2019, p. 3).
         
            (3)  ĠU L 325, 20.12.2018, p. 3.
         
            (4)  Id-Deċiżjoni tal-Kunsill (UE) 2019/104 tat-22 ta’ Mejju 2018 dwar il-pożizzjoni li għandha tiġi adottata, f’isem l-Unjoni Ewropea, fil-Kunsill Konġunt UE-Messiku stabbilit taħt il-Ftehim dwar Sħubija Ekonomika, Koordinazzjoni Politika u Kooperazzjoni bejn il-Komunità Ewropea u l-Istati Membri tagħha, min-naħa l-waħda, u l-Istati Uniti Messikani, min-naħa l-oħra, fir-rigward tal-emendar tad-Deċiżjonijiet tal-Kunsill Konġunt Nru 2/2000 u Nru 2/2001 sabiex jittieħed kont tal-adeżjoni tar-Repubblika tal-Kroazja mal-Unjoni Ewropea (ĠU L 21, 24.1.2019, p. 23).
         
            (5)  Id-Deċiżjoni tal-Kunsill Konġunt UE-Messiku Nru 1/2020 tal-31 ta’ Lulju 2020 li temenda d-Deċiżjoni Nru 2/2000 [2020/1180] (ĠU L 259, 10.8.2020, p. 40).